ก

**คำนำ**

เอกสารประกอบการสอน รายวิชาปัญหาสังคมและมาตรการทางสังคม (Social Problems and Social Measures) รหัสวิชา SO1076 ฉบับนี้ ผู้เรียบเรียงได้พยายามรวบรวมเรียบเรียงให้ครอบคลุมเนื้อหาตามหลักสูตรระดับปริญญาตรี หลักสูตรปรับปรุง พ.ศ. 2554 ของมหาวิทยาลัยมหามกุฏราชวิทยาลัย ทั้งในส่วนที่เป็นหลักการและทฤษฎี เพื่อให้นักศึกษาได้ใช้เป็นเอกสารประกอบการเรียนประจำวิชา ซึ่งผู้เรียบเรียงเป็นผู้บรรยายเอง

 ผู้เรียบเรียงได้อาศัยแนวคิด ทฤษฎีและหลักการต่างๆ จากเอกสาร ตำราของผู้เชี่ยวชาญ

ด้านต่างๆ เช่น หลักมานุษยวทยา ของอาจารย์งามพิศ สัตย์สงวน, การศึกษาปัญหาสังคม ของจรัญ พรหมอยู่, ศาสนากับคาถาอาคม ของจำนงค์ อดิวัฒนสิทธิ์และคณะ, ปัญหาสังคม ของอาจารย์สุพัตรา สุภาพ, รู้ปัญหาสังคม ของธีรวัส บำเพ็ญบุญบารมี,สังคมวิทยา ของอาจารย์ประสาท หลักศิลา,เอกสารประกอบการสอนรายวิชามนุษย์กับสังคม ของผู้เรียบเรียงเองและหลักสังคมวิทยา ของอาจารย์สัญญา สัญญาวิวัฒน์ เป็นต้น จำนวนหลายเล่มและได้พยายามจัดลำดับเนื้อหาให้มีความเกี่ยวเนื่องเป็นขั้นตอนอย่างเป็นระบบ เพื่อให้ง่ายต่อการศึกษาแก่นักศึกษาและผู้สนใจทั่วไป โดยแบ่งเนื้อหาออกเป็น 7 บท

การเรียบเรียงเอกสารประกอบการสอนฉบับนี้ ความละเอียดบางประเด็นอาจจะขาดตกบกพร่องอย่างหลีกเลี่ยงไม่ได้ ท่านผู้ศึกษาทั้งหลายพึงค้นคว้าเพิ่มเติมด้วยตนเองต่อไปเถิด หากท่านผู้ศึกษาได้อ่านหรือพิจารณาแล้ว สงสัยเป็นประการใด โปรดได้ตรวจสอบกับแหล่งข้อมูลอื่นๆ อีกครั้ง จะเป็นการดีอย่างยิ่งก่อนที่ท่านจะนำเสนอต่อไปและผู้เรียบเรียงจะทำการตรวจสอบและแก้ไขข้อ

บกพร่องเหล่านั้นเป็นลำดับไปเพื่อให้เกิดความถูกต้อง สมบูรณ์และเป็นประโยชน์กับผู้ศึกษาต่อไป

 ในโอกาสนี้ ขอกราบขอบพระคุณครู อาจารย์ผู้ประสาทความรู้ให้แก่ผู้เรียบเรียงทุกท่าน ตลอดจนผู้ทรงคุณวุฒิที่เป็นเจ้าของผลงานทุกท่าน ที่ผู้เรียบเรียงได้นำมาศึกษาและใช้อ้างอิงในการ

# รวบรวมเรียบเรียงเอกสารประกอบการสอนวิชาปัญหาสังคมและมาตรการทางสังคมฉบับนี้

 หากบังเกิดประโยชน์อันเป็นกุศล ผู้เรียบเรียงขอน้อมบูชาพระคุณแด่มารดาบิดาผู้บังเกิดเกล้า

# และแด่พระอุปัชฌาย์ อาจารย์ แต่หากอกุศลกรรมอันใดเกิดจากการศึกษาเอกสารฉบับนี้ ผู้เรียบเรียง

# ขอน้อมรับไว้และขออภัยท่านผู้ศึกษาทุกท่าน มา ณ โอกาสนี้

วรเทพ เวียงแก

 พฤศจิกายน 2556